Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: Az agrárgazdasági célok 2001. évi költségvetési támogatásáról szóló 15/2001. (III. 3.) FVM rendelet hatályon kívül
Paragraph Index: 2111

Az agrárgazdasági célok 2001. évi költségvetési támogatásáról szóló 15/2001. (III. 3.) FVM rendelet hatályon kívül helyezése nem érinti a támogatásban részesített mezőgazdasági nagyüzemnek, illetve jogutódjának a 33/1980. (XII. 28.) MÉM rendelet 9. §-ának (2) bekezdése szerinti kötelezettségvállalása alapján a felépített lakóház tekintetében az állóeszköz-nyilvántartásba vételétől számított huszonöt évig tartó elidegenítési és terhelési tilalmat. Ezen időszak alatt a támogatást megállapító szerv a tilalom megszüntetéséhez akkor járulhat hozzá, ha a támogatásban részesített mezőgazdasági nagyüzem vagy jogutódja a lakás megvalósításkori támogatásának megfelelő összeget a 10032000-01220191-57000006 Agrárinformatika, farm- és egyéb szakmai gyakorlatok támogatása folyósítási számlára visszafizeti. Fizetési késedelem esetén a támogatást a jegybanki alapkamat kétszeres mértékének megfelelően növelt összegben kell visszafizetni. Dr. Vonza András s. k., földművelésügyi és vidékfejlesztési miniszter 2001/145. szám

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes